**PAPILDOMAS SUSITARIMAS Nr. 7**

**PRIE 2022 M. RUGSĖJO 19 D. RANGOS SUTARTIES NR. 22-2325**

2024 m. balandžio \_\_\_\_ d.

**Panevėžio miesto savivaldybės administracija***,* juridinio asmens kodas 288724610, kurio registruota buveinė yra Laisvės a. 20, Panevėžys, atstovaujama Savivaldybės administracijos direktoriaus Tomo Juknos, veikiančio pagal Panevėžio miesto savivaldybės tarybos sprendimu 2024 m. vasario 29 d. sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir savivaldybės tarybos 2023 m. kovo 22 d. sprendimo Nr. 1-81 pripažinimo netekusiu galios“ (toliau − Užsakovas), ir

**AB „Panevėžio statybos trestas“,** pagal Lietuvos Respublikos įstatymus įsteigta ir veikianti įmonė, juridinio asmens kodas 147732969, kurios registruota buveinė yra P. Puzino g. 1, Panevėžyje, duomenys apie bendrovę kaupiami ir saugomi  VĮ Registrų centras Panevėžio filiale,atstovaujama generalinio direktoriaus Tomo Stuko, veikiančio pagal bendrovės įstatus (toliau  Rangovas),

toliau kartu vadinami Šalimis, o kiekvienas atskirai – Šalimi, sudarė ir pasirašė šį papildomą susitarimą Nr. 7 (toliau – **„Susitarimas“**) prie 2022 m. rugsėjo 19 d. Rangos sutarties Nr. 22-2325 (toliau – **„Sutartis“**) ir susitarė:

**Preambulė**

**Atsižvelgiant į tai**, kad Užsakovui įvykdžius tarptautinį pirkimą atviro konkurso būdu 2022 m. rugsėjo 19 d. tarp šalių buvo sudaryta Sutartis, pagal kurią Rangovas įsipareigojo parengti darbo projektą, atlikti Panevėžio daugiafunkcinio sporto ir sveikatingumo centro „Aukštaitija“, A. Jakšto g. 1, Panevėžyje, rekonstravimo ir kitus statybos darbus pagal techninį projektą „Panevėžio daugiafunkcinio sporto ir sveikatinimo centro „Aukštaitija“, A. Jakšto g. 1, rekonstravimo projektas“ Nr. A233\_TP;

**Atsižvelgiant į tai,** Užsakovas ir Rangovas 2023 m. kovo 13 d. pasirašė Papildomą susitarimą Nr. 1 / 22-769 dėl naujų Subrangovų pasitelkimo;

**Atsižvelgiant į tai,** Užsakovas ir Rangovas 2023 m. balandžio 20 d. pasirašė Papildomą susitarimą Nr. 2 / 22-1148 dėl Sutarties kainos perskaičiavimo;

**Atsižvelgiant į tai,** Užsakovas ir Rangovas 2023 m. gegužės 22 d. pasirašė Papildomą susitarimą Nr. 3 / 22-1420 dėl Sutarties kainos koregavimo;

**Atsižvelgiant į tai,** Užsakovas ir Rangovas 2023 m. gegužės 29 d. pasirašė Papildomą susitarimą Nr. 4 / 22-1456 dėl Sutarties kainos koregavimo;

**Atsižvelgiant į tai,** Užsakovas ir Rangovas 2023 m. spalio 23 d. pasirašė Papildomą susitarimą Nr. 5 / 22-2340 dėl Sutarties kainos perskaičiavimo, naujų Subrangovų pasitelkimo;

**Atsižvelgiant į tai,** Užsakovas ir Rangovas 2024 m. sausio 15 d. pasirašė Papildomą susitarimą Nr. 6 / 22-62 dėl naujo Subrangovo pasitelkimo;

**Atsižvelgiant į tai**, kad Sutarties 3.4.3 papunktyje yra numatyta „Sutarties kaina perskaičiuojama, atsižvelgiant į statybos kainų lygio kitimą. Perskaičiavimas atliekamas laikantis žemiau pateiktų nuostatų“, kuriose nurodytas indeksas, indeksavimo laikotarpis, kitos sąlygos bei kainos perskaičiavimo formulė;

**Atsižvelgiant į tai**, kad Sutarties 3.4.3.2 papunktyje detalizuota - „Indeksavimo laikotarpis – <...> 6 mėnesių laikotarpis nuo <...> paskutinio kainos indeksavimo <...>“, o 3.4.3.4 papunktyje nurodyta - „Sutarties kaina perskaičiuojama kas 6 mėnesius nuo Sutarties pasirašymo <...>“, todėl praėjus 6 mėnesiams nuo paskutinio kainos indeksavimo atsirado prievolė perskaičiuoti Sutarties kainą;

**Atsižvelgiant į tai**, kad Sutarties 3.4.3.7 papunktyje nurodyta - „Perskaičiavus Sutarties kainą, šalių susitarimu pagal perskaičiuotas kainas pakeičiamas Įkainotos veiklos sąrašas <...>“;

**Todėl**, Šalys sudarė šį Susitarimą dėl Sutarties kainos perskaičiavimo ir susitarė:

1. Sutarties kainą perskaičiuoti, taikant IPr (Indeksavimo laikotarpio pradžios indeksas t.y. 2023M08 statybos sąnaudų elementų kainų indeksas „Negyvenamieji pastatai“) - 125,5019 ir IPb (Indeksavimo laikotarpio pabaigos indeksas t.y. 2024M02 statybos sąnaudų elementų kainų indeksas „Negyvenamieji pastatai“, kuris tapo žinomas 2024-03-28) - 125,0986. Minėtų indeksų reikšmės skelbiamos viešai Lietuvos Respublikos statistikos departamento tinklalapyje ([www.stat.gov.lt](http://www.stat.gov.lt)).
2. Iki šio Susitarimo pasirašymo dienos atliktų ir priimtų statybos darbų vertė be PVM yra 5 019 955,43 Eur (penki milijonai devyniolika tūkstančių devyni šimtai penkiasdešimt penki Eur 43 euro ct), o perskaičiavimo metu galiojančios Statybos darbų kainos likusių darbų vertė be PVM yra 17 350 278,30 (septyniolika milijonų trys šimtai penkiasdešimt tūkstančių du šimtai septyniasdešimt aštuoni Eur 30 euro ct), kuri perskaičiuojama naudojant IPb / IPr pokytį t.y. 0,9968. Sutarties kainos skaičiavimas pateikiamas Susitarimo priede Nr. 1, kuris laikomas neatskiriama šio Susitarimo dalimi ir aktualiu Įkainotos veiklos sąrašu.
3. Pakeisti, įvertinus atliktus statybos darbus ir likusių darbų perskaičiuotą vertę, Sutarties 3.1 punkte nurodytą atliekamų Darbų kainą, - be PVM 23 113 512,84 Eur (dvidešimt trys milijonai šimtas trylika tūkstančių penki šimtai dvylika Eur 84 euro ct) ir PVM 4 853 837,70 Eur (keturi milijonai aštuoni šimtai penkiasdešimt trys tūkstančiai aštuoni šimtai trisdešimt septyni Eur 70 euro ct), Darbų kaina su PVM yra 27 967 350,53Eur (dvidešimt septyni milijonai devyni šimtai šešiasdešimt septyni tūkstančiai trys šimtai penkiasdešimt Eur 53 euro ct).
4. Šis susitarimas yra neatskiriama Sutarties dalis ir galioja kartu su Sutartimi, kurios nuostatos taikomos ir šio Susitarimo atžvilgiu tiek, kiek jos nėra pasikeitusios šiuo Susitarimu.
5. Kitos Sutarties sąlygos lieka nepakeistos.
6. Susitarimas sudaromas lietuvių kalba ir Šalių pasirašomas kvalifikuotu elektroniniu parašu.
7. Susitarimas sudaromas 1 (vienu) egzemplioriumi.

|  |  |
| --- | --- |
| **Užsakovas**Panevėžio miesto savivaldybės administracijaĮmonės kodas 288724610Ne PVM mokėtojasLaisvės a. 20, LT- 35200, PanevėžysTel. 8 45 501360El. paštas administracija@panevezys.lt A.s. Nr. LT56 7300 0100 0238 6606AB „Swedbank“Banko kodas 73000 | **Rangovas**AB „Panevėžio statybos trestas“Kodas 147732969PVM mokėtojo kodas LT477329610Registro tvarkytojas – VĮ Registrų centrasP. Puzino g. 1, LT-35173 PanevėžysTel. +370 45 505 503elektroninis paštas: pst@pst.ltA.s. Nr. LT96 2150 0510 0004 8794 OP Corporate Bank plc Lietuvos filialas |
| **Užsakovas**Administracijos direktorius Tomas Jukna\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigos, vardas, pavardė, parašas) A. V. | **Rangovas**Generalinis direktoriusTomas Stukas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigos, vardas, pavardė, parašas) A. V. |

**Susitarimo Nr. 7 prie 2022 m. rugsėjo 19 d. Rangos sutarties Nr. 22-2325**

**Priedas Nr. 1**



|  |  |
| --- | --- |
| **Užsakovas**Administracijos direktorius Tomas Jukna\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigos, vardas, pavardė, parašas) A. V. | **Rangovas**Generalinis direktorius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigos, vardas, pavardė, parašas) A. V. |